

LĒMUMS

Ādažos, Ādažu novadā

2024. gada 29. augustā **Nr.** **312**

**Par grozījumiem Ādažu novada pašvaldības** **domes** **2022. gada 23. februāra protokollēmuma** **Nr. 8, 4.§ “Par sadarbības līguma slēgšanu ar Jaunsardzes centru”**

Saskaņā ar Ādažu novada pašvaldības domes 2022. gada 23. februāra protokollēmumu Nr.8, 4.§ “Par sadarbības līguma slēgšanu ar Jaunsardzes centru”, Ādažu novada pašvaldība un Jaunsardzes centrs 2022. gada 3. martā noslēdza beztermiņa sadarbības līgumu Nr. SAD/2022/47 (Nr. JUR 2022-03/201 (turpmāk – Līgums)) uz nenoteiktu laiku par pašvaldības/izglītības iestādes atbalstu “Jaunsargu interešu izglītības programmas” un “Valsts aizsardzības mācības priekšmeta” īstenošanai novadā, tai skaitā nosakot pašvaldībai pienākumu atbalstīt jaunsargu vienības (mācību grupu) un valsts aizsardzības mācības izglītojamo darbību atbilstoši izglītības iestādes izvēlētajam darbības veidam Ādažu vidusskolā, Gaujas ielā 30.

Pamatojoties uz Ministru kabineta 2024. gada 16. aprīļa grozījumiem vispārējās vidējās izglītības standartā, no 2024. gada 1. septembra vidējās izglītības programmā ir iekļauta Valsts aizsardzības mācība (VAM) un tās īstenošana noteikta kā obligāta.

VAM ir viens no Veselības, drošības un fiziskās aktivitātes mācību jomas pamatkursiem, tā apguve notiks 8 mācību stundas vienu dienu mēnesī (izņemot septembri un janvāri), divus secīgus mācību gadus, kopā 112 mācību stundas.

Lai no 2024. gada 1. septembra VAM varētu īstenot Carnikavas vidusskolā, nepieciešams papildināt sadarbības līgumu, iekļaujot otru VAM īstenošanas vietu - Carnikavas vidusskolu un Carnikavas vidusskola stadionu.

Pamatojoties uz Valsts pārvaldes iekārtas likuma 61. panta pirmo daļu, Izglītības likuma 17. panta trešās daļas 16.punktu, Pašvaldību likuma 4. panta pirmās daļas 4. punktu, 10. panta pirmās daļas 21.punktu, kā arī Izglītības, kultūras, sporta un sociālās komitejas 07.08.2024. atzinumu, Ādažu novada pašvaldības dome

**NOLEMJ:**

1. Izdarīt grozījumus Ādažu novada pašvaldības domes 2022. gada 23. februāra protokollēmuma Nr. 8, 4.§ “Par sadarbības līguma slēgšanu ar Jaunsardzes centru”:
   1. papildināt 1. punktu ar jaunu 1.3. un 1.4. apakšpunktu šādā redakcijā:

“1.3. Carnikavas vidusskolas telpu izmantošanu bez maksas, saskaņojot nodarbību norises laiku ar Carnikavas vidusskolas direktoru;

1.4. Carnikavas vidusskolas stadionu (atsevišķi vienojoties)”.

1. Pašvaldības Centrālās pārvaldes Juridiskajai un iepirkumu nodaļai līdz šā gada 15. septembrim sagatavot vienošanās projektu par grozījumiem Līgumā un organizēt tā parakstīšanu.
2. Pašvaldības izpilddirektoram veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU